Vielä viime kuussa 50 000 kannatusilmoituksen rajan täyttyminen näytti haastavalta, mutta viimepäivien loppukirin ansiosta aloite sai tuhansittain uusia kannattajia. Mahdollisuus kannatusilmoituksen jättämiseen päättyy huomenna.Tarkistuksen jälkeen eduskunnalla on velvoite ottaa Järkeä tekijänoikeuslakiin -kansalaisaloite käsiteltäväksi, mutta sen hyväksyminen samoin kuin mahdolliset muutokset aloitteeseen jäävät eduskunnan harkittaviksi.Maaliskuussa luovutettiin eduskunnalle ensimmäinen kansalaisaloite. Se koski turkistarhauksen kieltämistä. Aiemmin keväällä ns. Tahdon 2013 -aloite sai tarvittavan määrän allekirjoituksia.